**Tápiógyörgye Községi Önkormányzat**

**…/2015.(III.09.) rendelet-tervezete**

**a magánszemélyek kommunális adóról szóló 14/2014.(XI.28.) és a helyi iparűzési adóról szóló 15/2014.(XI.28.) önkormányzati rendelet módosításáról**

Tápiógyörgye Község Önkormányzatának Képviselő-testülete az Alaptörvény 32. cikk (2) bekezdés meghatározott eredeti jogalkotói hatáskörében, az Alaptörvény 32. cikk (1) bekezdés meghatározott feladatkörében eljárva az alábbi rendeletet alkotja:

**1.§**

A magánszemélyek kommunális adójáról szóló 14/2014.(XI.28.) önkormányzati rendelet 7.§ az alábbi (5) bekezdéssel egészül ki:

*„A jegyző, mint I. fokon eljáró adóhatóság a helyi adóztatás eredményessége érdekében – az önkormányzat képviselő-testülete által megalkotott helyi rendelet alapján, az önkormányzat gazdálkodásának biztonságát figyelembe véve – mentesíti az adófizetési kötelezettség alól, azon kötelezetteket, akiknek a pótlék és bírság fizetési kötelezettsége éves szinten nem fedezi a behajtás eljárási költségeit. Ez az összeg minden évben a költségvetési rendeletben kerül meghatározásra.”*

**2.§**

A helyi iparűzési adóról szóló 15/2014.(XI.28.) önkormányzati rendelet 3.§ az alábbi (7) bekezdéssel egészül ki:

*„A jegyző, mint I. fokon eljáró adóhatóság a helyi adóztatás eredményessége érdekében – az önkormányzat képviselő-testülete által megalkotott helyi rendelet alapján, az önkormányzat gazdálkodásának biztonságát figyelembe véve – mentesíti az adófizetési kötelezettség alól, azon kötelezetteket, akiknek a pótlék és bírság fizetési kötelezettsége éves szinten nem fedezi a behajtás eljárási költségeit. Ez az összeg minden évben a költségvetési rendeletben kerül meghatározásra.”*

**3.§**

A helyi önkormányzat és intézményeinek 2015 évi költségvetéséről szóló 1/2015.(II.09.) önkormányzati rendelet III. FEJEZET A költségvetés végrehajtásával kapcsolatos feladatok, a költségvetési gazdálkodás általános szabályai cím alatt a 8.§ az alábbi (5) bekezdéssel egészül ki:

*„A képviselő-testület 2015 évre vonatkozóan a magánszemélyek kommunális adója és a helyi iparűzési adó pótlék és bírság mentesség összegét 500,-Ft-ban határozza meg.”*

**4.§**

(1) Ez a rendelet a kihirdetés napján lép hatályba, de rendelkezéseit 2015. január 1-jétől kell alkalmazni.

 (2) A rendelet kihirdetéséről a jegyző gondoskodik.

Tápiógyörgye, 2015. március 3.

/:Varró István:/ /:Turóczi István Zoltánné:/

polgármester jegyző

Záradék:

*A rendelet kihirdetésre került: 2015. március*

/:Turóczi István Zoltánné:/

 jegyző